PolyAgent/wiki_georgian_en_parallel_20231101 huggingface dataset:
დეტსკაია ლიტერატურა

დეტსკაია ლიტერატურა
„დეტსკაია ლიტერატურა“ (საბავშვო ლიტერატურა) — ბავშვებისა და მოზარდებისთვის განკუთვნილი ლიტერატურის გამოშვებაზე სპეციალიზირებული უმსხვილესი გამომცემლობა სსრკ-ში. შეიქმნა სკპ(ბ) ცკ 1933 წლის 9 სექტემბრის დადგენილებით, მოსკოვში. განყოფილებები ჰქონდა ლენინგრადსა (1993 წლამდე) და ნოვოსიბირსკში (2000 წლამდე). გამომცემლობის ჩამოყალიბებასა და მუშაობაში აქტიურად მონაწილეობდნენ მაქსიმ გორკი, სამუილ მარშაკი, კორნეი ჩუკოვსკი. 1933–1935 და 1942–1962 წლებში ეწოდებოდა „დეტგიზ“-ი („Детгиз“), 1936–1941 წლებში — „Детиздат ЦК ВЛКСМ“ („საკ. ალკკ ცკ საბავშვო გამომცემლობა“). საბავშვო საკითხავის წრეში შეიტანა მსოფლიოს ხალხთა ლიტერატურის საუკეთესო ნიმუშები. გამოსცემდა ბავშვებისთვის ცალკეულ ნაწარმოებებს, თხზულებათა კრებულებს ისეთი ავტორებისა, როგორიცაა აგნია ბარტო, ვალენტინ ბერესტოვი, ვიტალი ბიანკი, არკადი გაიდარი, ვიქტორ დრაგუნსკი, ბორის ჟიტკოვი, ლევ კასილი, ვლადიმერ მაიაკოვსკი, სერგეი მიხალკოვი, ნიკოლოზ ნოსოვი, მიხეილ პრიშვინი, ალექსი ტოლსტოი, ედუარდ უსპენსკი და სხვ. გამოუშვა სპეციალური სერიები სხვადასხვა ასაკის ბავშვებისათვის: „საბავშვო ბაღის ბიბლიოთეკა“, „ყველაზე პატარებისთვის“, „ჩემი პირველი წიგნები“, „წიგნი წიგნისთვის“, „მცირე საისტორიო ბიბლიოთეკა“, „ვკითხულობთ თავად“, „მშვენიერების სამყაროში“, „შემეცნების ჰორიზონტები“, „ადამიანები, დრო, იდეები“, „იცოდე და შეძელი“, „თავგადასავლებისა და სამეცნიერო ფანტასტიკის ბიბლიოთეკა“, „სასკოლო ბიბლიოთეკა“, „სასკოლო ბიბლიოთეკა არარუსული სკოლებისათვის“, „ჩვენი დროის გმირები“, „ჯარისკაცული დიდება“, „მეცნიერება სურათებში“, „ოქროს ბიბლიოთეკა“, „თავგადასავლების სამყარო“ და სხვ. 1976–1987 წლებში გამომცემლობამ გამოუშვა სერიის „მსოფლიო ლიტერატურის ბიბლიოთეკა ბავშვებისათვის“ 57 ტომი. წიგნების ილუსტრაციების ავტორები იყვნენ მხატვრები: ალექსანდრე ბენუა, ივანე ბილიბინი, იური ვასნეცოვი, ევგენი კიბრიკი, ვლადიმერ კონაშევიჩი, კურკინიქსები, ვლადიმერ ლებედევი, ვლადიმერ სუტეევი, ვლადიმერ ფოვარსკი, ევგენი ჩარუშინი, დემენტი შმარინოვი და სხვ.
გამომცემლობასთან დაარსდა საბავშვო წიგნის სახლი (1950; 1993 წლიდან — დამოუკიდებელი დაწესებულება). გამომცემლობა მუდმივად მონაწილეობდა საერთაშორისო გამოფენებში; დაჯილდოებულია გრან-პრის დიპლომით (1937, პარიზი), ოქროს მედლით (1958, ლაიფციგი), დიპლომით „ულამაზესი წიგნის ოქროს ლიტერა“ (1979, ლაიფციგი), რუსეთის საერთაშორისო წიგნის ბაზრობის 1-ელი ხარისხის დიპლომი (1996, მოსკოვი).
2006 წელს გარდაიქმნა სააქციო საზოგადოებად (დღეს — ღია სააქციო საზოგადოება «გამომცემლობა „დეტსკაია ლიტერატურა“»).
ლიტერატურა
რუსეთის გამომცემლობები
საბჭოთა გამომცემლობები
საბავშვო ლიტერატურის გამომცემლობები
Meranoplus sthenus

Meranoplus sthenus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Meranoplus-ს გვარიდან. მიეკუთვნება Ponerinae-ს ქვეოჯახს..
სქოლიო
ჭიანჭველები
სლივნიცის თემი

სლივნიცის თემი — თემი დასავლეთ ბულგარეთში. შედის სოფიის ოლქში. თემის მოსახლეობაა 8 957 ადამიანი, ხოლო ფართობი შეადგენს 187.433 კმ²-ს. მოიცავს 13 დასახლებულ პუნქტს. ადმინისტრაციული ცენტრია ქალაქი სლივნიცა.
იხილეთ აგრეთვე
ბულგარეთის თემები
ბულგარეთის ადმინისტრაციული დაყოფა
სოფიის ოლქი
რესურსები ინტერნეტში
Официален сайт
Сайт за Община Сливница
სოფიის ოლქის თემები
ბულგარეთის თემები
შალაურის წმინდა ბარბარეს ეკლესია

შალაურის წმინდა ბარბარეს ეკლესია — არქიტექტურული ძეგლი მდებარეობს სოფელ შალაურის სამხრეთით, ოთხიოდე კილომეტრზე თარიღდება გვიანდელი შუა საუკუნეებით.
ნაგებობას აშკარად ეტყობა მოგვიანებით ჩატარებული, აღდგენითი სამუშაოების კვალი, რომლის დროსაც, იმხანად დანგრეული დასავლეთ კედლის ნაცვლად, ახალი კედელი აუგიათ, ოღონდ არა თავდაპირველი კედლის ადგილზე, არამედ მისგან აღმოსავლეთით, დაახლოებით 1-1,5 მეტრ მანძილზე. ამის გამო დარბაზი ძლიერ არის დამოკლებული. იმდენად, რომ მისი სიგრძე თითქმის ორჯერ უფრო მეტია სიგრძეზე განახლებული კედელი საკმაოდ სქელია. იგი გრძივ კედლებს შორისაა ჩაშენებული ისე, რომ მათ ბოლოებთან ერთ ხაზზე კი არ არის, არამედ რამდენადმე წინაა წაწეული. ეკლესია ნაგებია წვრილი, რიყის ქვით, რომლებიც წესიერ, სწორხაზოვან რიგებადაა დაწყობილი. მოგვიანებით განახლებული კედელიც რიყის ქვისაა. შესასვლელი დასავლეთითაა. კარი ორივე მხრიდან თარაზულადაა გადახურული. შიგნით, შესასვლელის ჩრდილოეთით, მოწყობილია მცირე, სწორკუთხა ნიშა. აღმოსავლეთით ღრმა, გეგმით ოდნავ გაბრტყელებული ნახევარწრის ფორმის აფსიდია, რომლის კედელი, იატაკიდან 2 მეტრ სიმაღლეზე, დარბაზის გრძივი კედლებიდან მოკლე, პატარა მხრებითაა გამოყოფილი ზემოთ კი იგი უშუალოდ ერწყმის დარბაზის გრძივ კედლებს, ხოლო კონქი — კამარას. აფსიდის შუაში გაჭრილია სწორკუთხა სარკმელი. ერთი, მსგავსი სარკმელი სამხრეთ კედელშიცაა. აფსიდის სარკმლის ქვემოთ, კედელზე, აგურით ნაწყობი, კუბური ფორმის ტრაპეზია მიყრდნობილი. საკურთხეველი დარბაზისგან გამიჯნულია მოგვიანებით აგებული რიყის ქვის კანკელით. 1990 წელს ძეგლზე ჩატარდა სარეაბილიტაციო სამუშაოები. ფასადებზე აღდგა ჩამოშლილი საპირე წყობა და აგურის თაროსებრი ლავგარდანი, ეკლესია გადაიხურა ღარისებრი კრამიტით.
ლიტერატურა
თელავის მუნიციპალიტეტის ტაძრები
ლენქორანის დაბლობი

ლენქორანის დაბლობი — დაბლობი სამხრეთ-აღმოსავლეთ აზერბაიჯანში, კასპიის ზღვასა და თალიშის მთებს შორის.
ლენქორანის დაბლობი ამიერკავკასიის ერთ-ერთი უმნიშვნელოვანესი ადგილია. ეს არის მცირედ დაქანებული დაბლობი, რომელიც ოთხი ტერასით გადადის კასპიის ზღვისკენ.
დაბლობი ძირითადად შედგება თიხის, ქვიშისა და კენჭებისაგან. მისი სიგანე მერყეობს 5-6 კილომეტრიდან სამხრეთით და ჩრდილოეთით 25-30 კილომეტრით. მის ტერიტორიაზე და კასპიის ზღვის მიმდებარედ წყლის მიდამოებში მდებარეობს ყიზილაღაჯის ნაკრძალი და ყურე.
კასპიის ზღვის სანაპიროზე არის ჭაობიანი ადგილები. ნიადაგი არის სუბტროპიკული და ძლიერად იზოლირებულია ტყით. ლენქორანის დაბლობის ფერდობებზე შემორჩენილია წაბლის, ფოთლოვანი მუხისა და გაქვავებული ხეების უნიკალური რელიქტური „ჰირკანური“ ტყეები.
გეოგრაფიულად, ლენქორანის დაბლობი მიეკუთვნება ბუნებრივ პროვინციას. ეს პროვინცია მოიცავს 5 ადმინისტრაციულ ოლქს: ასტარა, ლენქორანი, მასალი, ლერიქი და იარდიმლი. ამავდროულად, ჯალილაბადის რაიონის ნაწილი შედის ამ პროვინციაში. ტერიტორიის საერთო ფართობი 4500 კმ²-ზე მეტია.
კლიმატი
კლიმატი სუბტროპიკული ოკეანეურია. წლის განმავლობაში ნალექები ეცემა 1225 მმ, ხოლო დაბალმთიან სარტყელში 1400-1700 მმ (მაქსიმუმ ზამთარში). ივნისი და ივლისი - ყველაზე მშრალი თვეებია, სწორედ ამ თვეებში ნალექები მინიმუმამდეა დაყვანილი. ზაფხული ცხელია, ხოლო ზამთარი მკვეთრად ზომიერი.
ეკონომიკა
ეკონომიკის ძირითადი დარგებია ტურიზმი, ვაჭრობა, ტრანსპორტი, საკვები, ხე-ტყის წარმოება, თამბაქო, ქაღალდის მრეწველობა, სოფლის მეურნეობა (ციტრუსები, ბრინჯი, ხორბალი, ჩაი, ბამბა, შაქარი, ყვავილები, ვაშლი, ატამი, კივი, კიტრი და ხახვი) თევზაობა; რეგიონში არის რკინისა და ქვანახშირის საბადოები.
ფაუნა
ლენქორანის დაბლობი საკმაოდ გამორჩეულია ამ კუთხით. ვხვდებით რამდენიმე ენდემური ჯიშის ფრინველს. ლენქორანის დაბლობზე გავრცელებული ფრინველებიდან აღსანიშნავია: ხონთქრის ქათამი, დურაჯი, ივეოსი, ფლამინგო, გედი, ბატი და მელოტა.
ფლორა
ლენქორანის დაბლობის ტერიტორია ძირითადად დაფარულია ლელით, ლერწმითა და სხვა მცენარეებით. ასევე საკმაოდ ხშირი ტყით. ჭაობებში შემონახულია მურყანის ხშირი ტყეები. ლანკარნის დაბლობის ჭაობში იზრდება ლოტუსი. ადგილობრივ მოსახლეობას, რომლებიც ძირითადად არიან აზერბაიჯანელები, გაშენებული აქვთ ჩაის პლანტაციები, ბრინჯის მინდვრები და ხეხილის ბაღები, რეგიონში განვითარებულია ბოსტნეულის მოშენება, რომელიც საკმაოდ მაღალ დონეზე დგას.
ლიტერატურა
Ленкоранская низменность — статья из Большой советской энциклопедии.
Азербайджан: Общегеографическая карта / сост. и подгот. к изд. ПКО «Картография» в 2005 г.; гл. ред. Г.В. Поздняк; ред. Г.Ф. Кравченко, Н.Р. Монахова. — 1:750 000, 7,5 км в 1 см. — М., 2005 (М.: ПКО «Картография»).
რესურსები ინტერნეტში
Ленкоранская низменность. «География. Современная иллюстрированная энциклопедия.», под ред. проф. А. П. Горкина. Росмэн, 2006
აზერბაიჯანის გეოგრაფია
ბრავიჩა

ბრავიჩა — სოფელი მოლდოვაში, კელერაშის რაიონში. მდებარეობს ზღვის დონიდან 73 მეტრზე. 2004 წლის მონაცემებით, მოსახლეობა 3 155 ადამიანს შეადგენდა.
რესურსები ინტერნეტში
მოლდოვის მოსახლეობის 2004 წლის აღწერის მონაცემები
კელერაშის რაიონის სოფლები
Muse (EP)

Muse (EP)
Muse — ჯგუფ Muse-ის სადებიუტო EP დისკი, გამოცემული 1998 წელს. იგი ჩაწერილი იქნა სტუდიაში Samwills და გამოვიდა სულ 999 ასლის ოდენობით. დისკში შეტანილია ოთხი ალბომიდან სამი შემდგომში შევიდა ჯგუფის პირველ ალბომში Showbiz, მხოლოდ "Coma" გამოვიდა ცალკე სინგლზე ("Cave").
სიმღერები
პერსონალი
მეთიუ ბელამი - ვოკალი, გიტარები, ფორტეპიანო, პროდიუსერი
კრისტოფერ უოლსტენჰოლმი - ბას გიტარა, ვოკალი, პროდიუსერი
დომინიკ ჰოვარდი - დასარტყმელი საკრავები, პერკუსია, ყდა, პროდიუსერი
Muse-ის ალბომები
1998 წლის EP-ები
შაჰ სულთანი

შაჰ სულთანი
შაჰ (შაჰ იუბან) სულთანი — ოსმალეთის სულთნის სელიმ I იავუზისა და მისი პირველი ცოლის აიშე ჰაფსა სულთნის ქალიშვილი. ოსმალეთის სულთნის სულეიმან I-ის და.
ბიოგრაფია
შაჰ სულთანი დაიბადა მანისაში, სადაც გაატარა მთელი თავისი ბავშვობა. 1523 წელს დაქორწინდა ლიუთფი-ფაშაზე. ამ ქორწინებიდან მათ ეყოლათ ორი ქალიშვილი — ესმეჰან ბაჰარნაზ სულთანი და ნელსიჰან სულთანი. 1539 წელს სულთან სულეიმანმა ლიუთფი-ფაშა სასახლის კარზე იხმო, მაშაინ,როდესაც დიდი ვეზირი აიას მეჰმედ-ფაშა ეპიდემიამ იმსხვერპლა. 1539 წლის 13 ივლისს ლიუთფი-ფაშა ოფიციალურად დაინიშნა დიდი ვეზირის პოსტზე და ეს პოსტი 1541 წლამდე შიენარჩუნა. 1541 წელს შაჰ სულთანი გაშორდა ქმარს, რის შედეგადაც ფაშა დიდი ვეზირის პოსტიდან მოხსნეს და დიდიმოტიკაში გაგზავნეს. 1556 წელს სტამბოლის რაოინ ეუპში მისი სახელობის მეჩეთი აშენდა არქიტექტორი მიმარ სინანის ხელმძღვანელობით. შაჰ სულთანი გარდაიცვალა 1572 წელს.
სქოლიო
ოსმანების დინასტია
გარდაცვლილი 1572
დაბადებული 1509
გველის მარწყვი

გველის მარწყვი — მრავალწლოვანი ბალახოვანი სარეველა მცენარე ვარდისებრთა ოჯახისა. აქვს 30-100 სმ სიგრძის გართხმული ღერო, სამყურა ფოთლები, მარწყვის მსგავსი წითელი ნაყოფი.
გველის მარწყვის სამშობლოა სამხრეთ-აღმოსავლეთ აზია. გავრცელებულია ევროპასა და ამერიკაში. საქართველოში გზადმოყოლილი მცენარეა და გვხვდება კოლხეთის დაბლობსა და მთისწინებზე, ძირითადად სუბტროპიკულ კულტურების რაიონებში, იშვიათად აღმოსავლეთ საქართველოშიც. ზოგან მოშენებულია როგორც დეკორატიული მცენარე.
ლიტერატურა
ვარდისებრნი
Cayma District

Cayma District is one of the twenty-nine districts of the Arequipa Province in Peru.
Arequipa is known as the birthplace of Adobo, the city's official dish. It also houses 17th century churches. It is the place were the Lozada family, one of Arequipa's most prestigious families and founders of the Arequipa Clinic, have lived since their arrival from Spain in the 1800s.
References
External links
www.municayma.gob.pe Official district web site
Districts of the Arequipa Province
Districts of the Arequipa Region
სოხუმი (საკალათბურთო კლუბი)

სოხუმი (საკალათბურთო კლუბი)
საკალათბურთო კლუბი სოხუმი — პროფესიონალური საკალათბურთო კლუბი ქალაქ სოხუმიდან, საქართველო. საშინაო თამაშებს ამჟამად თბილისში ატარებს.
ისტორია
კლუბი დაარსდა 1991 წელს. 1992 წელს გუნდს აფხაზეთის ომის გამო სოხუმის დატოვება მოუწია, და მას შემდეგ თბილისში თამაშობს.
კლუბი საქართველოს ეროვნულ ჩემპიონატში სხვადასხვა სახელის ქვეშ გამოდიოდა („სოხუმი-91,“ „კოლხა,“ „სსუ,“ და 2009 წლიდან როგორც „სოხუმი“). მისი საუკეთესო შედეგი ჩემპიონატში მეოთხე ადგილია, რომელიც მან 2011 და 2012 წლებში დაიკავა.
მიმდინარე შემადგენლობა
რესურსები ინტერნეტში
გუნდის პროფილი სუპერლიგის ვებგვერდზე
გუნდის პროფილი Eurobasket.com-ზე
საქართველოს საკალათბურთო კლუბები
Eritrea at the 2012 Summer Olympics

Eritrea at the 2012 Summer Olympics
Eritrea competed at the 2012 Summer Olympics in London, from 27 July to 12 August 2012. This was the nation's fourth appearance at the Olympics.
Eritrean National Olympic Committee sent a total of 12 athletes to the Games, 11 men and 1 woman, to compete only in athletics and road cycling, the first for the nation. Marathon runner Yonas Kifle had competed at every Olympic games since its national debut in Sydney, and was the oldest member of the contingent, at age 35. Steeplechase runner Weynay Ghebresilasie, the youngest of the team, at age 18, was Eritrea's flag bearer at the opening ceremony. For the second straight time, Eritrea failed to win a single Olympic medal at the London games.
Athletics
Eritrean athletes have so far achieved qualifying standards in the following athletics events (up to a maximum of 3 athletes in each event at the 'A' Standard, and 1 at the 'B' Standard):
Key
Note – Ranks given for track events are within the athlete's heat only
Q = Qualified for the next round
q = Qualified for the next round as a fastest loser or, in field events, by position without achieving the qualifying target
NR = National record
N/A = Round not applicable for the event
Bye = Athlete not required to compete in round
Men
Women
Cycling
Eritrea qualified one cyclist for the Games. It marked the first time Eritrea competed in a sport other than athletics.
Road
See also
Eritrea at the 2012 Winter Youth Olympics
References
External links
Nations at the 2012 Summer Olympics
2012
Summer Olympics
გოტფრიდ მერცბახერი

გოტფრიდ მერცბახერი (დ. 9 დეკემბერი 1843, ბაიერსდორფი — გ. 14 აპრილი 1926, მიუნხენი) — გერმანელი გეოგრაფი, ალპინისტი და მოგზაური.
ბიოგრაფია
გოტფრიდ მერცბახერი დაიბადა 1843 წლის 9 დეკემბერს ერთ-ერთ პატარა სოფელში. მამამისი მარკუს მერცბახერი იყო ტყავებზე მოვაჭრე.
სკოლის დამთავრების შემდეგ ახალგაზრდა გოტფრიდმა გადაწყვიტა ოჯახის საქმიანობის გაგრძელება და მეტყავე უნდოდა გამოსულიყო. სწავლის დასაწყებად გაემგზავრა ლონდონში, პარიზსა და სანქტ-პეტერბურგში, რის შედეგადაც შესანიშნავად დაეუფლა ინგლისურ, ფრანგულ და რუსულ ენებს.
1868 წელს მიუნხენში გოტფრიდ მერცბახერმა გახსნა ტყავების საკუთარი მაღაზია. საქმიანობა წინ წაიწია და ამიერიდან მან
გადაწყვიტა ბიზნესის გაყიდვა და მთებში მოგზაურობა.
მოგზაურობისას დაიწყო ჩანაწერებისა და სამეცნიერო სტატიების წერა, რომელიც შემდეგ ქვეყნდებოდა რამდენიმე სპეციალურ ჟურნალში. 1891 წელს მერცბახერმა განახორციელა მნიშვნელოვანი ექსპედიცია კავკასიონზე. შედეგად დაწერა ორტომიანი ნაშრომი სახელწოდებით
„კავკასისიის მაღალმთიანი რეგიონები“ (გერმ. „Aus den Hochregionen des Kaukasus“), რომელიც გამოიცა 1901 წელს. კავკასიონზე ყოფნისას იგი სპორადულ დაკვირვებებს ატარებდა საქართველოს მყინვარებზე.
ამის შემდეგ მან ორი ექსპედიცია განახორციელა ტიან-შანის მთებში. 1902 წელს პირველმა სცადა ასვლა მწვერვალ ხან-თენგრიზე (ვერ დაიპყრო). მიუხედავად იმისა, რომ ვერ განახორციელა ხან-თენგრის დაპყრობა, მან შეძლო და აღმოაჩინა მყინვარი ინილჩექი და ასევე მოახდინა თენგრითაღის ქედის დეტალური რუკის შედგენა. მერცბახერის სახელობისაა ტბა ყირგიზეთში — მერცბახერის ტბა, რომელიც მის მიერ იყო აღმოჩენილი.
ალპინიზმსა და მეცნიერებაში შეტანილი წვლილისათვის მიენიჭა მრავალი ჯილდო და პრემია.
შრომები
Aus den Hochregionen des Kaukasus, Duncker & Humblot, Leipzig 1901
Vorläufiger Bericht über eine in den Jahren 1902 und 1903 ausgeführte Forschungsreise in den zentralen Tian-Schan, J. Perthes, Gotha 1904
რესურსები ინტერნეტში
გოტფრიდ მერცბახერის ბიოგრაფია
გოტფრიდ მერცბახერი
გოტფრიდ მერცბახერის ექსპედიცია
სქოლიო
გერმანელი გეოგრაფები
ტრინიდადი და ტობაგოს პრეზიდენტი

ტრინიდადი და ტობაგოს პრეზიდენტი — ტრინიდადი და ტობაგოს სახელმწიფოს მეთაური და შეიარაღებული ძალების მთავარსარდალი, რომელსაც ამომრჩეველთა კოლეგია ირჩევს 5 წლის ვადით. თანამდებობა ოფიციალურად დაარსდა 1976 წელს, როდესაც პოლიტიკური რეფორმების შემდეგ ქვეყანა რესპუბლიკად გამოცხადდა. პრეზიდენტი არის ქვეყნის შეიარაღებული ძალების მთავარსარდალი.
ტრინიდადი და ტობაგოს პრეზიდენტების სია
დროის ხაზი
რესურსები ინტერნეტში
History of the Presidency
ტრინიდადი და ტობაგო
სამხრეთ ამერიკის ქვეყნების პრეზიდენტები
გორკული ცხვარი

გორკული ცხვარი — სახორცე-სამატყლე მიმართულების ნახევრად წმინდამატყლიანი მოკლებეწვიანი ცხვრის ჯიში. გამოყვანილია გორკის (ახლანდ. ნიჟნი ნოვგოროდის) ოლქში 1936–1950 წლებში ჩრდილოური მოკლებეწვიანი ჯიშის ნერბის შეჯვარებით ჰემფშირული ჯიშის ერკემლებთან. მსხვილი ცხოველია, აქვს მსუბუგი, მაგრამ მაგარი სხეულის აგებულება, კარგადაა გამოხატული მეხორცული ფორმები, რქები არ აქვს, ფერად თეთრია, თავზე, ყურებსა და კიდურებზე მუქი მურა თმის საფარია. ნერბის ცოცხალი მასაა 58–65 კგ (უდიდესი 90 კგ), ერკემლისა 110–120 კგ (უდიდესი 130-მდე). ადრეულა ჯიშია. 6 თვის მოზარდის მასა 35—40 კგ-ია. ნაკლავის გამოსავალი 50—55%. ნაყოფიერება მაღალია, 155–165 მატკანი 100 ნერბზე. მატყლის ნაპარსი ნერბისა 3–4 კგ, ერკემლისა 5–5,5 კგ, წმინდა მატყლის გამოსავალი 55–65%. მატყლის სიგრძე 8–9 სმ (უდიდესი 17 სმ), სიმსხო 27–31 მკმ; სიგრძითა და სიწვრილით ერთგვაროვანი და გათანაბრებულია, ძირითადად 56-ე ხარისხის. გორკული ცხვრის მოშენებას მისდევენ ნოჟნი ნოვგოროდის ოლქში, საუკეთესო საშენი მეურნეობები დალნეე-კონსტანტინოვოსა და ბოგოროდსკის რაიონებშია. დახარჯული საკვებისა და მიღებული ხორცის თანაფარდობით, რუსეთში ერთ-ერთ საუკეთესო ჯიშად ითვლება. იყენებენ სამრეწველო შეჯვარებაში უხეშმატყლიანი ჯიშების მატყლის ხარისხისა და სხვა ჯიშების ადრეულობის გაუმჯობესების მიზნით.
ლიტერატურა
Капацинская А. Д., Овцеводство Горьковской области, Г., 1960;
Государственная племенная книга овец горьковской породы, т. 1—4, М., 1953—65;
Капацинская А. А., Горьковская порода // Большая советская энциклопедия, т. 12 — М. : Советская энциклопедия, 1952;
Овцеводство/ Под ред. Г. Р. Литовченко, П. А. Есаулова. М.,1972. Т. 2;
Семенов С. И., Селькин И. И. Овцы // Генетические ресурсы сельскохозяйственных животных в России и сопредельных странах. СПб., 1994;
სქოლიო
ცხვრის ჯიშები
.ma

.ma — ზედა დონის ეროვნული დომენი (ccTLD) მაროკოსთვის.
რესურსები ინტერნეტში
ma
კომუნიკაციები მაროკოში
he:סיומת אינטרנט#טבלת סיומות המדינות
sv:Toppdomän#M
ოქროს კარიბჭე (კიევი)

ოქროს კარიბჭე (კიევი)
კიევის ოქროს კარიბჭე — კიევის ძველი ქალაქის კედლებში ისტორიული შესასვლელია, უკრაინის დედაქალაქში. იგივე სახელი ჰქვია ახლომდებარე მეტროს სადგურსა და თეატრს.
ეს კარიბჭე იყო ერთ-ერთი სამთაგან, აგებული იაროსლავ მუდრის, კიევის პრინცის მიერ XI საუკუნეში. პროექტი გადმოღებულ იქნა კონსტანტინოპოლის ოქროს კარიბჭის მოდელზე, საიდანაც მომდინარეობს ეს სახელიც. 1240 წელს ის ნაწილობრივ დაანგრია ბათუ ხანის ოქროს ურდომ. თუმცა XVIII საუკუნის ბოლომდე ის მაინც რჩებოდა ქალაქის კარიბჭედ (ხშირად ცერემონიების მიზნით), რის შემდეგაც ის ნანგრევებად იქცა.
1832 წელს ნანგრევები გათხარეს და აღდგენისა და კონსერვაციის თავდაპირველი კვლევა ჩაუტარეს. 1970-იან წლებში მიმდებარე პავილიონი დაამატეს, სადაც კარიბჭის მუზეუმი განთავსდა.
1982 წელს კარიბჭეს სრული რეკონსტრუქცია ჩაუტარდა კიევის 1500 წლისთავისთვის, თუმცა არ არსებობს რაიმე ნივთმტკიცება თუ როგორ გამოიყურებოდა კარიბჭე თავდაპირველი სახით. რიგი ისტორიკოსებისა მოითხოვდნენ რეკონსტრუქციის მოშლას და უწინდელი კარიბჭის ნანგრევების გამოთავისუფლებას საზოგადოებრივი მუზეუმისთვის.
იხილეთ აგრეთვე
ოქროს კარიბჭე (ვლადიმირი)
ოქროს კარიბჭე (იერუსალიმი)
რესურსები ინტერნეტში
კიევის ოქროს კარიბჭე. უკრაინის ენციკლოპედია
უკრაინის არქიტექტურული ძეგლები
იაკობ ნიკოლაძის სახლ-მუზეუმი

იაკობ ნიკოლაძის სახლ-მუზეუმი — მუზეუმი საქართველოს დედაქალაქ თბილისში. დაარსდა 1951 წელს. არის ხელოვნების კლასიფიკაციის. ინახება 112 ექსპონატი. სახელმწიფო კონტროლს ახორციელებს საქართველოს კულტურის, ძეგლთა დაცვისა და სპორტის სამინისტრო.
მუზეუმში ექსპონირებულია იაკობ ნიკოლაძის მიერ შესრულებული ქანდაკებები: ბიუსტები, პორტრეტები, ფიგურები. ნამუშევრების ნაწილი დაცულია საქართველოს ეროვნულ მუზეუმში – ხელოვნების სახელმწიფო მუზეუმი.
იხილეთ აგრეთვე
საქართველოს ეროვნული მუზეუმი
რესურსები ინტერნეტში
იაკობ ნიკოლაძის სახლ-მუზეუმი
თბილისის სახლ-მუზეუმები
საქართველოს ეროვნული მუზეუმის გაერთიანება
ჯექსონვილი

ჯექსონვილი — მოსახლეობით ყველაზე დიდი ქალაქი აშშ-ის შტატ ფლორიდაში. მოსახლეობა 892,062 კაცი (2017). მოსახლეობის მიხედვით ამერიკის 13-ე ქალაქია და ტერიტორიით ყველაზე დიდი ქალაქია კონტინენტურ აშშ-ში. მის აგლომერაციაში 1,631,488 ადამიანი ცხოვრობს.
ჯექსონვილი მდებარეობს ფლორიდის ჩრდილო-აღმოსავლეთით მდინარე სენტ-ჯოუნსის ნაპირზე.
რესურსები ინტერნეტში
სქოლიო
აშშ-ის ქალაქები
ფლორიდა
Redoubt Kali

Redoubt Kali was a Russian fort on the east coast of the Black Sea. It was 10 miles north of Poti. It was captured by the British during the Crimean War in 1854. The redoubt was colloquially commonly called the Redut Kale, modern Kulevi in Georgia. The redoubt was demolished in the early 20th-century in 1907.
See also
Black Sea Coast
References
External links
Crimean War
Redoubts
Castles and forts in Georgia (country)
Buildings and structures in Samegrelo-Zemo Svaneti
სატიაჰი

სატიაჰი — ძველი ეგვიპტის დედოფალი მეთვრამეტე დინასტიიდან, ძველი ეგვიპტის ახალი სამეფოს პერიოდის დროს. სატიაჰი ეგვიპტის ფარაონის თუტმოს III-ის მეუღლე იყო.
რესურსები ინტერნეტში
ეგვიპტის მეთვრამეტე დინასტია
ძველი ეგვიპტის დედოფლები
ეგვიპტის მეთვრამეტე დინასტიის დედოფლები
სტაროკურუჩევო

სტაროკურუჩევო — სოფელი რუსეთის ფედერაციაში, ბაშკირეთის რესპუბლიკის ბაკალის რაიონში.
2010 წლის მონაცემებით სოფელში ცხოვრობს 1478 ადამიანი. რაიონულ ცენტრ ბაკალიდან დაშორებულია 19 კილომეტრით. უახლოესი რკინიგზის სადგურია ტუიმაზი, რომელიც დაშორებულია 170 კმ-ით.
2002 წლის აღწერის მიხედვით მოსახლეობის უმრავლესობას თათრები (69 %) შეადგენენ .
რესურსები ინტერნეტში
Совет муниципальных образований Республики Башкортостан.
სქოლიო
ბაკალის რაიონის სოფლები
ბუნების დაცვა

ბუნების დაცვა — გარემოს დაცვის პრაქტიკა, ინდივიდუალურ, ორგანიზაციულ და სამთავრობო დონეზე, ბუნებრივი გარემოს და ადამიანებისთვის საკეთილდღეოდ. ადამიანი უფრო და უფრო მეტ ტერიტორიას ითვისებს, რათა სახლები, ქარხნები და ფერმერები ააშენოს, ამიტომ დანარჩენ ცოცხალ არსებებს უფრო და უფრო ნაკლები საცხოვრებელი ადგილი რჩებათ. კონსერვაცია ღონისძიებათა ერთობლიობაა, რომლის მიზანია იშვიათი ცხოველები და მცენარეები არ გადაშენდნენ, ხოლო ბუნების გავრცელებული სახეობები — არ გაიშვიათდნენ. კონსერვაცია ამ ცხოველთა და მცენარეთა საცხოვრისის შენარჩუნებასაც გულისხმობს.
წინათ ზოგიერთი ცხოველი იმის გამო გადაშენდა, რომ გარემოში მომხდარ ბუნებრივ ცვლილებებს ვერ შეეგუვნენ. დინოზავრები, სავარაუდოდ, ვეებერთელა მეტეორიტის ჩამოვარდნის შედეგად გადაშენდნენ. მეტეორის დედამიწასთან დაჯახებისას წარმოქმნილი მტვრის უზარმაზარი ღრუბელი მთელ ატმოსფეროში გაიშალა, რაც ხელს უშლიდა მზის სხივების შემოღწევას. დაიწყო გამყინვარება, რომელსაც დინოზავრებმა ვერ გაუძლეს.
კუნძულ მავრიკის ბინადარი დოდო ზანტი ფრინველი იყო, რომელიც ვერ ფრენდა. როდესაც ადამიანები ამ კუნძულზე ჩავიდნენ, აღმოაჩინეს, რომ დრონტი მოსანადირებლად იოლი იყო და ამავდროულად გემრიელი ხორციც ჰქონდა. საუკუნეც არ გასულა, რომ დრონტები პირწმინდად ამოწყვიტეს. ბევრი სხვა ცხოველი ან გადამეტებული ნადირობის შედეგად ამოწყდა ან საცხოვრისის განადგურების გამო.
საფრთხეში მყოფი ცხოველები
დღეს ბევრ ცოცხალ არსებას ემუქრება გადაშენების საფრთხე. სულ ცოტა, 1000 სხვადასხვა სახეობის ფრიველი და ძუძუმწოვარი ძალზე გაიშვიათდა, ხოლო გაქრობის პირას მყოფ მწერებისა და მცენარეების რიცხვს მოთვლა შეუძლებელია. ამის ყველაზე ცნობილი მაგალითია ჩინეთის მობინადრე გიგანტური პანდა. ბუნებაში ათასზე ნაკლები პანდაღა დარჩა, რადგან მათი საცხოვრისი — ბამბუკის ტყეები — გაანადგურეს და სასოფლო სამეურენო სავარგულები შექმნეს. მარტორქის რამდენიმე სახეობა საფრთხეშია, რადგან მათზე რქების გამო ნადირობენ, ხოლო ვეფხვებს ტყავის მოსაპოვებლად ხოცავენ.
აშშ-ის სიმბოლო — თეთრთავა არწივი და კუნძულ მავრიკის ბინადარი — კირკიტაც იმ იშვიათ ფრინველთა რიცხვშია, რომელთაც დაცვა სჭირდება. მავრიკი ის კუნძულია, სადაც ოდესღაც დრონტი ბინადრობდა. ბუნების დამცველთა საქმიანობის წყალობით, ამ ცხოველთა რიცხვმა შედარებით იმატა, მაგრამ მათ გადარჩენას კვლავ დიდი ძალისხმევა სჭირდება.
ზღვაში მდებარე მარჯნის რიფები თითქმის ისეთივე მდიდარია ცოცხალი ბუნებით, როგორც ტროპიკული ტყეები, მაგრამ მათი მეათედი თუ იქნება კარგ მდგომარეობაში. დანარჩენი ძალზედ დააზიანა ქიმიური მრწველობის ნარჩენებმა, მდინარეებიდან ჩატანილმა ნაგავმა, მრავალრიცხოვანმა ტურისტებმა და მარჯნის მოპოვებამ.
სიკეთის მომტანი საქმიანობა
1970 წლიდან მოყოლებული, ადმიანებმა გაიაზრეს, რამხელა ზიანს აყენებს მათი საქმიანობა მცენარეებს, ცხოველებსა და მათ საცხოვრისს და გარკვეული ნაბიჯები გადადგეს ვითარების გამოსასწორებლად. საქველმოქმედო ორგანიზაციები, მაგალითად, ბუნების დაცვის მსოფლიო ფონდი (WWF) უზარმაზარ თანხებს ხარჯავს იშვიათი ცხოველების, მცენარეებისა და მათი საცხოვრისის დასაცავად. მთავრობებმა ცხოველთა საწინააღმდეგო კანონები მიიღეს და ნაკრძალებსა და ეროვნულ პარკებს ქმნიან, რათა თავ–თავიანთი ქვეყნის ბუნება გადაარჩინონ.
ტროპიკული ტყეები და ოკეანეები დიდ როლს თამაშობს ქარხნებისა და ელექტროსადგურების გამონაბოლქვი აირების შთანთქმაში. ეს ის აირებია, რომელთა დაგროვებაც გლობალურ დათბობას იწვევს.
ლიტერატურა
ბუნების დაცვა
გარემოს დაცვა